CELEX: 62013TN0420
Language: hu
Date: 2013-08-14 00:00:00
Title: T-420/13. sz. ügy: 2013. augusztus 14-én benyújtott kereset — Brouillard kontra Bíróság

9.11.2013   
            
            
               HU
            
            
               Az Európai Unió Hivatalos Lapja
            
            
               C 325/34
            
         2013. augusztus 14-én benyújtott kereset — Brouillard kontra Bíróság
   (T-420/13. sz. ügy)
   2013/C 325/57
   Az eljárás nyelve: francia
   
      Felek
   
   
      Felperes: Alain Laurent Brouillard (Brüsszel, Belgium) (képviselő: J.-M. Gouazé ügyvéd)
   
      Alperes: az Európai Unió Bírósága
   
      Kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az Európai Unió Bírósága Fordítási Főigazgatóságának a 2013/S 47-075037. sz. közbeszerzési eljárással kapcsolatban 2013. június 5-én hozott határozatát, amellyel A. L. Brouillard-t a francia nyelvre történő fordításra vonatkozó tétel tekintetében kizárta az eljárásból;
            
         
               —
            
            
               az alperest kötelezze az eljárás költségeinek a viselésére.
            
         
      Jogalapok és fontosabb érvek
   
   A jelen keresettel a felperes azon határozat hatályon kívül helyezését kéri, amely a jogi szövegeknek az Európai Unió egyes hivatalos nyelveiről francia nyelvre történő fordítására irányuló keretszerződések megkötésére vonatkozó tárgyalásos eljárás (HL 2013/S 47-075037) keretében ajánlattételre felhívott pályázót olyan ajánlat benyújtására hívta fel, amelyben megerősítik, hogy a felperes nem vesz részt az érintett szolgáltatások nyújtásában, amennyiben a felperes nem igazolja az előírt jogi képzettség megszerzését.
   Keresete alátámasztása érdekében a felperes három jogalapra hivatkozik.
   
               1.
            
            
               Az első, a megtámadott aktust elfogadó hatóság hatáskörének hiányára alapított jogalap.
            
         
               2.
            
            
               A második, a 2000/78/EK (1) és a 2005/36/EK irányelv (2), valamint a Bíróság ítélkezési gyakorlatának megsértésére alapított jogalap.
            
         
               3.
            
            
               A harmadik, a felperes egyetemi és szakmai képesítéseit érintő nyilvánvaló értékelési hibára alapított jogalap.
            
         
      (1)  A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (HL L 303., 16. o.; magyar nyelvű különkiadás 5. fejezet, 4. kötet, 79. o.).
   
      (2)  A szakmai képesítések elismeréséről szóló, 2005. szeptember 7-i 2005/36/EK európai parlamenti és tanácsi irányelv (HL L 255., 22. o.).